Postul Antena 3 se pregătește de un miting, la sfârșitul acestei săptămâni. Potrivit cererii înaintate Primăriei Municipiului București, manifetația ar urma să se desfășoare vineri după-amiază, a anunțat B1 TV.

Mintingul organizat de televiziunea de știri a grupului Intact se va desfășura vineri, 19 februarie, în intervalul 15.00-18.00. Locul: Piața George Enescu (zona Ateneului Român).

Publicitate

Câți oameni estimează Antena 3 că vor veni la mitingul de susținere a postului?

În cererea Antena 3 către Primărie, postul de știri estimează că la manifestație vor veni aproximativ 3.000 de persoane.

Mitingul Antena 3 vine în contextul în care două clădiri în care funcționează posturile TV ale grupului Intact - imobilul din Str. Gârlei și cel din Șos. București - Ploiești - au fost notificate de ANAF pentru a fi evacuate. Decizia ANAF vine ca urmare a procesului în care Dan Voiculescu a fost condamnat în Dosarul ICa, în urmă cu un an și jumătate.

Antena Group nu este la prima adunare de acest fel. În vara lui 2014, jurnaliștii postului au organizat „Plimbarea libertății” în jurul Palatului Cotroceni imediat după ce Dan Voiculescu, fondatorul trustului de presă, a fost condamnat la 10 ani de închisoare cu executare. Tot atunci, instanța a decis recuperarea prejudiciului în dosarul în care Voiculescu a fost condamnat. Prejudiciu care se ridică la 60 de milioane de euo.

.

Iulia Bunea

iulia.buneapaginademedia.ro